ัสวัดดีค่ะคุณ หนูมีอาการเบื่ออาหารเวลาเห็นอาหารหรือได้กลิ่นจะรู้สึกคลื่นไสอาหารเป็นบางอย่างนะคะ กินข้าวไม่ค่อยได้หิวนะคะแต่กินนิดเดี๋ยวกินเยอะไม่ได้ค่ะ ถ้ากินเยอะรู้สึกเหมือนจะอาเจียนออกมาค่ะ บางครั้งก็รู้สึกเวียนหัวนิดๆค่ะ
สวัสดีค่ะ อาการเบื่ออาหาร คลื่นไส้ อยากจะอาเจีนดังกล่าวมานั้น อาจจะเกิดจาก การมีอาหารเป็นพิษ กรณีเป็นเฉียบพลัน อาจจะมีอาการปวดท้อง มีไข้ ถ่ายเหลวร่วมด้วยได้ สาเหตุอื่นๆเช่น กรดไหลย้อน อาจมีแสบร้อนกลางอก จุกที่คอ การมีกระเพาะอาหารอักเสบหรือมีแผลในกระเพาะอาหาร ซึ่งอาจมีอาการจุกแน่นที่ท้องส่วนบนหรือตรงลิ้นปี่สัมพันธ์กับมื้ออาหาร หรือถ้าเป็นเวียนศีรษะ คลื่นไส้เด่น อาจจะเกี่ยวกับการมีน้ำในหูไม่เท่ากันได้เช่นกันส่วนเรื่องการนอนมากเกินไปนั้น อาจจะเกี่ยวกับอาการที่เป็นอยู่ได้น้อยค่ะ แนะนำการพักผ่อนให้เพียงพอ 8-10 ชั่วโมงต่อวัน รับประทานอาหารอ่อนๆย่อยง่ายให้ตรงเวลา 3 มื้อ ดื่มน้ำมากๆ ไม่กินแล้วนอนทันที หากคลื่นไส้มาก สามารถรับประทานยาแก้คลื่นไส้ก่อนมื้ออาหารเพื่อบรรเทาอาการได้ควรไปพบแพทย์หากปรับพฤติกรรมดังกล่าวมาแล้วไม่ดีขึ้น ร่วมกับอาเจียนเยอะ อ่อนเพลีย กินได้น้อย ถ่ายดำ หรือน้ำหนักลดมากร่วมด้วย